**Joana Maduka** (*talaffuz*: *Joana Maduka*, 1941-yil 6-mayda tugʻilgan) — nigeriyalik muhandis. U 1974- yilda Nigeriyadagi muhandislikni tartibga solish kengashining birinchi ayol aʼzosi boʻlgan. Shuningdek u, Elektr muhandislari instituti, Nigeriya muhandislar jamiyati va Nigeriya muhandislik akademiyasining aʼzosi. U 1987-yilda Nigeriya Ilmiy Texnologiya Instituti va 1988-yilda Yaba Texnologiya Kollejining faxriy aʼzosi etib tayinlangan. U 2008 -yilda Federativ Respublikasi ordeni bilan taqdirlangan. U Nigeriyadagi muhandislikni tartibga solish kengashining birinchi ayol prezidenti etib tayinlangan.

Yoshlik davri va taʼlim
-----------------------

Maduka 1941-yil 6-mayda Osun shtati Ilesha shahrida tugʻilgan. U janob Daniel Dada va Olufunmilayo Layinkaning birinchi farzandi edi. U boshlangʻich maktabda Otapete metodist maktabiga borgan. U metodist qizlar maktabida oʻqigandan keyin 1955-yilda Qirolicha maktabiga oʻqishga kirdi. 1965-yilda Ife universitetida amaliy fizika boʻyicha bakalavr darajasini oldi.  U 1969-yilda Dublin Triniti kollejida muhandislik boʻyicha magistr darajasini oldi. 1966-yilda Maduka Elektr muhandislari institutida bitiruv imtihonini topshirdi va oʻtdi.

Karyera
-------

Maduka 1965-yilda Ibadanda Gʻarbiy Nigeriya televideniyesi uchun muhandis yordamchisi boʻlib ishlagan. U 1965-yildan 1966-yilgacha Ibadandagi Gʻarbiy Nigeriya radioeshittirish korporatsiyasining muhandislik boʻlimida bitiruvchi shogird boʻlgan. 1966-yildan 1970-yilgacha Ife universitetidaamaliy fizika kafedrasida oʻqituvchi boʻlib ishlagan. U 1970-yilda muhandislar maslahatchisi boʻlgan Leccom Associates firmasiga qoʻshilgan va 1975-yilda u yerda asosiy hamkor boʻlib faoliyat yuritgan.

1993-yilda Maduka qayta tiklanadigan energiya manbalarini yaxshilash, chiqindilarni boshqarish va ayollarning imkoniyatlarini kengaytirishga qaratilgan innovatsiya — Atrof-muhit doʻstlari asoschisi boʻldi.

Shuningdek u, Nigeriya Professional ayol muhandislar uyushmasiga asos solgan.

Maduka 2014-yilda Lagos Savdo-sanoat palatasi tomonidan energetika sohasida yaxshilanishlarni taʼminlash va manfaatdor tomonlar manfaatlarini himoya qilish uchun tashkil etilgan Energiya sektori guruhining raisi etib tayinlangan.

2016-yil 23-iyunda u Nigeriya muhandislik akademiyasining toʻqqizinchi prezidenti va birinchi ayol prezidenti boʻldi.

U Ijesha jamiyatining hozirgi prezidenti.

Shaxsiy hayoti
--------------

U Nigeriya televideniye boshqarmasi sobiq bosh direktori Vinsent Ifeanyi Maduka bilan turmush qurgan. Ularning toʻrt farzandi bor.

Manbalar
--------



1. ↑  „Engr Mrs Maduka Mfr | APWEN". *apwenlagos.org*. 23-iyul 2020-yilda asl nusxadan arxivlandi. Qaraldi: 25-may 2020-yil.
2. ↑  *Laze.* „The Nigeria Academy of Engineering Fellows Profile :: promoting excellence in technology and engineering training and practice to ensure the technological growth and economic development of Nigeria" (English). *www.nae.org.ng*. 27-fevral 2021-yilda asl nusxadan arxivlandi. Qaraldi: 25-may 2020-yil.
3. ↑  *Amana.* „The Nigeria Academy of Engineering Fellows Profile :: promoting excellence in technology and engineering training and practice to ensure the technological growth and economic development of Nigeria" (English). *www.nae.org.ng*. 27-fevral 2021-yilda asl nusxadan arxivlandi. Qaraldi: 8-iyul 2022-yil.
4. ↑  „MADUKA, Joanna Olutunmbi". *Biographical Legacy and Research Foundation* (10-mart 2017-yil).
5. ↑  *legacyway.* „Joanna MADUKA – Legacy Way" (en-US). 27-noyabr 2021-yilda asl nusxadan arxivlandi. Qaraldi: 26-may 2020-yil.
6. ↑  „experts charge nigerians on cleaner cooking alternative". *guardian.ng* (2-noyabr 2014-yil).
7. ↑  „government does not recognise its engineering manpower". *guardian.ng* (2-noyabr 2014-yil).
8. ↑  „FG committed to improving women participation in key sectors of economy – HoS". *The Sun Nigeria* (17-oktabr 2019-yil).
9. ↑  *Engineers.* „WHO IS THE 9th PRESIDENT OF THE NIGERIAN ACADEMY OF ENGINEERING - ENGR. MRS. J. O. MADUKA, FNSE, MFR ?". *myengineers.com.ng* (21-iyun 2016-yil).
10. ↑  „UNILAG VC, dons, students pay tributes to Olunloyo". *Punch Newspapers* (28-noyabr 2017-yil).